Diari Oficial de la Generalitat Valenciana


Sumari del DOGV 9036, del 08-03-2021 (2021/2389)

RESOLUCIÓ de 4 de març de 2021, de la directora general de Recursos Humans, per la qual es modifica la resolució de la directora general de Recursos Humans, per la qual es convoca concurs oposició per a la provisió de vacants d'òptic o òptica optometristes d'institucions sanitàries de la Conselleria de Sanitat Universal i Salut Pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9036

Data del DOGV
:   08-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/2389


Data del document
:   04-03-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 4 de març de 2021, de la directora general de Recursos Humans, per la qual es modifica la resolució de la directora general de Recursos Humans, per la qual es convoca concurs oposició per a la provisió de vacants d'òptic o òptica optometristes d'institucions sanitàries de la Conselleria de Sanitat Universal i Salut Pública. [2021/2389]  
A la vista de les consultes rebudes relatives a la titulació requerida per a participar en el concurs oposició per a la provisió de vacants d'òptic o òptica optometristes d'institucions sanitàries de la Conselleria de Sanitat Universal i Salut Pública (DOGV 9015, 08.02.2021).  
  
Vista la disposició addicional quarta del Reial decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
Tenint en compte el que establix l'article 76 i la disposició transitòria tercera del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
  
Conforme amb l'article 4 del Reial decret 1027/2011, de 15 de juliol, pel qual s'establix el Marco Espanyol de Qualificacions per a l'Educació Superior.  
Considerant la Resolució de 10 de febrer de 2016, de la Direcció General de Política Universitària (BOE 43, 19.02.2016), per la qual es publica l'Acord del Consell de Ministres de 22 de gener de 2016, que determina el nivell de correspondència al nivell del Marc Espanyol de Qualificacions per a l'Educació Superior del Títol Universitari Oficial de Diplomat en Òptica i Optometria, establint que el títol oficial universitari de Diplomat en Òptica i Optometria es correspon amb el nivell 2 del Marc Espanyol de Qualificacions per a l'Educació Superior.  
  
Per a aconseguir més seguretat jurídica i d'aclariment de la titulació requerida, es procedix a la rectificació d'ofici de la convocatòria, en virtut del que establix l'article 109, apartat 2, de la Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015).  
  
On diu:  
«2.a).3. Posseir, dins del termini de sol·licituds especificat en aquesta convocatòria, el títol de Grau universitari en Òptica i optometria, o complir les condicions per obtindre'l»;  
Ha de dir:  
«2.a).3. Posseir dins del termini de sol·licituds especificat en aquesta convocatòria, el títol de Grau universitari en Òptica i Optometria o Diplomat en Òptica i Optometria, o complir les condicions per obtindre'l».  
  
La resta de la resolució roman invariable en tots els seus termes.  
  
La present correcció d'errors suposa l'obertura de nou termini de sol·licituds que començarà l'endemà de la publicació d'aquesta modificació de la convocatòria en el Diari Oficial de la Generalitat Valenciana i acabarà al mes següent, el mateix dia a aquell en què s'haja publicat. Si fora inhàbil, el termini finalitzarà al següent dia hàbil. En cas de no haver-hi dia equivalent en el mes següent a la publicació, el termini finalitzarà l'últim dia del mes següent al de publicació d'aquesta resolució.  
Contra la present correcció d'errors podrà interposar-se els recursos especificats en la base 8 de la convocatòria.  
  
València, 4 de març de 2021.- La directora general de Recursos Humans: Carmen López Delgado.